
  Одобрявам:   ______п_________
Заличени данни на основание чл. 2 от ЗЗЛД

 д-р Юлиян Найденов

           Кмет на Община Силистра

Д О К У М Е Н Т А Ц И Я

за обществена поръчка за услуга, 

по реда на чл. 18, ал. 1,т. 12 във връзка с чл. 20,ал. 2, т. 2 от ЗОП,  

възлагана чрез „Публично състезание”  

с предмет: „Избор на изпълнител за установяване на технически характеристики, изготвяне на технически паспорти и обследвания за енергийна ефективност в многофамилни жилищни сгради по ул. „Симеон Велики“, гр. Силистра  по Оперативна програма „Региони в растеж“ 2014-2020 г.” по обособени позиции:

Обособена позиция № 1 

„Многофамилна жилищна сграда с административен адрес: гр. Силистра, ул. „Симеон Велики“ № 4“; 

„Многофамилна жилищна сграда с административен адрес: гр. Силистра, ул. „Симеон Велики“ № 6“;

Обособена позиция № 2

„Многофамилна жилищна сграда с административен адрес: гр. Силистра, ул. „Симеон Велики“ № 8“; 

„Многофамилна жилищна сграда с административен адрес: гр. Силистра, ул. „Христо Ботев“ № 6“;

Обособена позиция № 3

„Многофамилна жилищна сграда с административен адрес: гр. Силистра, ул. „Симеон Велики“ № 9“; 

Обособена позиция № 4

„Многофамилна жилищна сграда с административен адрес: гр. Силистра, ул. „Симеон Велики“ № 10“; 

Обособена позиция № 5

„Многофамилна жилищна сграда с административен адрес: гр. Силистра, ул. „Симеон Велики“ № 15“.

„Многофамилна жилищна сграда с административен адрес: гр. Силистра, ул. „Добрич“ № 35“.

С Ъ Д Ъ Р Ж А Н И Е, в съответствие с разпоредбата на чл. 31 от ЗОП:

Раздел I. Характеристика на обекта на поръчката. 

Раздел II. Изисквания към участниците.

Раздел III. Критерии за подбор.

Раздел IV. Критерий за възлагане.

Раздел V. Гаранция. Условия и размер.

Раздел VI. Указания за подготовка на образците и офертите.

Раздел VII. Указания за провеждане на процедурата.
Раздел VIII. Образци на документи:
Образец  № 1 - Заявление за участие;

Образец № 2 - ЕЕДОП;

Образец № 3 - Техническо предложение;
Образец № 4 – Декларация за съгласие с клаузите на приложения проект на договор;
Образец № 5 – Декларация за срока на валидност на офертата;
Образец № 6 – Декларация за конфиденциалност на информацията, съгласно чл. 102, ал. 1 от ЗОП;
Образец № 7 - Декларация за съгласие за участие като подизпълнител във връзка с чл. 66, ал. 1 от ЗОП;

Образец № 8 - Ценово предложение.

Раздел IX. Приложения.

Приложение № 1 - Техническа спецификация на възложителя; 

Приложение № 2 - Договор – проект, отнасящ се за всички обособени позиции. 

Раздел I: Характеристика на обекта на поръчката.

Правно основание за провеждане на процедурата.

Възложителят обявява настоящата процедура за възлагане на обществената поръчка на основание чл. 18, ал. 1, т. 12 от ЗОП във връзка с чл. 20, ал. 2, т. 2 от ЗОП чрез „Публично състезание”, при отчитане на прогнозната стойност на настоящата поръчка и вземайки предвид възложените в Община Силистра и предстоящите за възлагане поръчки със сходен или идентичен предмет. 
За нерегламентираните в настоящите указания условия по провеждането на процедурата, се прилагат разпоредбите на Закона за обществените поръчки и Правилника за прилагане на Закона за обществените поръчки, както и приложимите национални нормативни актове, съобразно предмета на поръчката.

Кратко описание на предмета на поръчката.

Предметът на настоящата обществена поръчка обхваща:
· Обследване на сградите за установяване на техническите характеристики, свързани с изискванията по чл. 169, ал. 1, т.(1-5) от ЗУТ и изготвяне на технически паспорт. 

· Обследване за енергийна ефективност на сградите и енергийните системи и предписване на необходимите Енерго - спестяващи мерки (ЕСМ) в съответствие с нормативните изисквания за енергийна ефективност и сертифициране по реда на ЗЕЕ. 

            Основанието за възлагане на настоящата обществена поръчка са подадени  заявления за интерес и финансова помощ и сключени договори между Община Силистра и сдружения на собствениците на сградите за въвеждане на мерки за енергийна ефективност на многофамилни жилищни сгради в изпълнение на Инвестиционна програма на Община Силистра, по процедура BG16RFOP001-1.031 „Изпълнение на интегрирани планове за градско възстановяване  и развитие 2014-2020 – Силистра“, по Приоритетна ос 1 на Оперативна програма „Региони в растеж“ 2014-2020, съфинансирана от Европейския съюз чрез Европейския фонд за регионално развитие. 

            Проектните дейности са насочени към обновяване на многофамилни жилищни сгради, като с тях се цели чрез изпълнение на мерки за енергийна ефективност да се осигурят по-добри условия на живот за гражданите в многофамилни жилищни сгради, топлинен комфорт и по-високо качество на жизнената среда – подробно описани в Техническа спецификация -  Приложение № 1 към настоящите указания.

Обособени позиции:
Обособена позиция № 1 

„Многофамилна жилищна сграда с административен адрес: гр. Силистра, ул. „Симеон Велики“ № 4“; 

„Многофамилна жилищна сграда с административен адрес: гр. Силистра, ул. „Симеон Велики“ № 6“;

Обособена позиция № 2

„Многофамилна жилищна сграда с административен адрес: гр. Силистра, ул. „Симеон Велики“ № 8“; 

„Многофамилна жилищна сграда с административен адрес: гр. Силистра, ул. „Христо Ботев“ № 6“;

Обособена позиция № 3

„Многофамилна жилищна сграда с административен адрес: гр. Силистра, ул. „Симеон Велики“ № 9“; 
Обособена позиция № 4

„Многофамилна жилищна сграда с административен адрес: гр. Силистра, ул. „Симеон Велики“ № 10“; 

Обособена позиция № 5

„Многофамилна жилищна сграда с административен адрес: гр. Силистра, ул. „Симеон Велики“ № 15“.

„Многофамилна жилищна сграда с административен адрес: гр. Силистра, ул. „Добрич“ № 35“.

          Възможност за представяне на варианти в офертите.

Не се предвижда възможност за представяне на варианти в офертите.
          Срок на валидност на офертите.

Срокът на валидност на офертите е времето, през което участниците са обвързани с условията на представените от тях оферти.
Срокът на валидност на офертите се определя на 6 (шест) месеца, считано от датата, посочена в Обявлението като краен срок за  получаване на офертите. 

           Място и срок на изпълнение на поръчката.

Място за изпълнение – гр.Силистра.

Възложителят ще възложи изпълнението на предмета на настоящата обществена поръчка, само за обектите, за които Община Силистра сключи договори със Сдруженията на собствениците на сградите!
Срокът за изпълнение на договора е до 31.12.2017 г. Всяка обособена позиция се изпълнява след получаване на Възлагателно писмо от страна на Възложителя, като срокът за изпълнение на всяка от дейностите следва да е не – повече от  30 (тридесет) календарни дни за всеки от обектите (всяка сграда). 

             Забележка:
           * Участниците следва да имат предвид, че ще се наложи паралелно извършване на дейностите на повече от една сграда, съобразно сключените договори между Сдруженията на собствениците на сградите и Община Силистра. 

В предлаганата цена  следва да бъдат включени всички присъщи и необходими разходи, свързани с качественото, професионално и срочно изпълнение на видовете дейности по предмета на поръчката.

            Участникът, чието ценово предложение надхвърля максимално допустимата обща стойност ще бъде отстранен от участие .
Финансова рамка.

Максимално допустимият финансов ресурс за изпълнение на поръчката е 65 395,00 лв. (шестдесет и пит хиляди триста деветдесет и пет) без ДДС. По обособени позиции, както следва:

Обособена позиция № 1  
„Многофамилна жилищна сграда с административен адрес: гр. Силистра, ул. „Симеон Велики“ № 4“; 

„Многофамилна жилищна сграда с административен адрес: гр. Силистра, ул. „Симеон Велики“ № 6“: 

15 225,00 лв. (петнадесет хиляди двеста двадесет и пет) без ДДС.
Обособена позиция № 2

„Многофамилна жилищна сграда с административен адрес: гр. Силистра, ул. „Симеон Велики“ № 8“; 

„Многофамилна жилищна сграда с административен адрес: гр. Силистра, ул. „Христо Ботев“ № 6“:

13 520,00 лв. (тринадесет хиляди петстотин и двадесет) без ДДС.

Обособена позиция № 3

„Многофамилна жилищна сграда с административен адрес: гр. Силистра, ул. „Симеон Велики“ № 9“:  9 790,00 лв. (девет хиляди седемстотин и деветдесет) без ДДС.

Обособена позиция № 4

„Многофамилна жилищна сграда с административен адрес: гр. Силистра, ул. „Симеон Велики“ № 10“: 14 670,00 лв. (четиринадесет хиляди шестстотин и седемдесет) без ДДС.

Обособена позиция № 5

„Многофамилна жилищна сграда с административен адрес: гр. Силистра, ул. „Симеон Велики“ № 15“;

„Многофамилна жилищна сграда с административен адрес: гр. Силистра, ул. „Добрич“ № 35“:

 12 190,00 (дванадесет хиляди сто и деветдесет) без ДДС.
Към датата на откриване на настоящата процедура не е осигурено финансиране. 
Средствата ще се осигурят от Инвестиционна програма на Община Силистра, по процедура BG16RFOP001-1.031 „Изпълнение на интегрирани планове за градско възстановяване и развитие 2014-2020 – Силистра“, по Приоритетна ос 1 на Оперативна програма „Региони в растеж“ 2014-2020, съфинансирана от Европейския съюз чрез Европейския фонд за регионално развитие.
Раздел II: Изисквания към участниците.


1.Общи изисквания

1.1. В публичното състезание за възлагане на настоящата обществена поръчка има право да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, съгласно законодателството на държавата, в която то  е установено и отговаря на изискванията на ЗОП, Правилника за прилагане на Закона за обществените поръчки (ППЗОП) и поставените такива от Възложителя.
1.2. В случай, че участникът участва като обединение (или консорциум), което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

· правата и задълженията на участниците в обединението;

· уговаряне на солидарна отговорност между членовете на обединението;

· дейностите, които ще изпълнява всеки член на обединението;

· представляващият обединението.

Не се допускат промени в състава на обединението след крайният срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение/консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.

1.3. Когато не е приложено в офертата копие от документ, от който да е видно правното основание за създаване на обединението, Комисията назначена от Възложителя за разглеждане и оценяване на подадените оферти, го изисква на основание чл. 54, ал. 8 от ППЗОП.

Забележка: На основание чл.10, ал.2 от ЗОП, Възложителят не предвижда изискване за създаване на юридическо лице, когато участникът, определен за изпълнител е обединение на физически и/или юридически лица.

1.4.Всеки участник в процедурата за възлагане на обществена поръчка има право да представи само една оферта.

1.5. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.6. В процедура за възлагане на обществена поръчка едно физическо или юридическо лице може да участва само в едно обединение.

1.7. Свързани лица по смисъла на § 2, т.45 от ДР на ЗОП не могат да бъдат самостоятелни участници в една и съща процедура.

Когато определеният изпълнител е обединение, което не е юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

1.8. При подаване на оферта участникът декларира липсата на основанията за отстраняване и съответствието с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

1.9. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.8.

1.10. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

1.11. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

1.12. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

1.13. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. 

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Възложителят изисква замяна на подизпълнител, който не отговаря на съответните критерии за подбор съобразно вида и дела от поръчката, който ще изпълнява, и за него са налице основания за отстраняване от процедурата. 

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа. 
Независимо от възможността за използване на подизпълнители отговорността за изпълнение на договора за обществена поръчка е на изпълнителя. 

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. При замяна или включване на подизпълнител изпълнителят представя на възложителя всички документи, които доказват изпълнението на условията заедно с копие на договора за подизпълнение или на допълнителното споразумение в тридневен срок от тяхното сключване.

2. Изисквания към личното състояние на участниците
Възложителят отстранява от участие в процедура за възлагане на обществена поръчка участник, когато:

2.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.4. е налице неравнопоставеност в случаите по чл. 44, ал. 5 от ЗОП;

2.5. е установено, че:


а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.7. е налице конфликт на интереси, който не може да бъде отстранен.

2.8. Основанията по т. 2.1, 2.2 и 2.7 се отнасят за лицата, които представляват участника, лицата, които са  членове на управителни и надзорни органи и за други лица, които имат правомощия да упражняват контрол при вземането на решения от тези органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза-при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
2.9.На основание чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици /ЗИФОДРЮПДРKТЛТДС/: на дружествата, регистрирани в юрисдикции с преференциален данъчен режим, и на контролираните от тях лица се забранява пряко и/или косвено участие в процедура по обществени поръчки, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

Участникът/Подизпълнителят следва да декларира в част III., буква „Г“ от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

2.10. Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 54, ал.1 от ЗОП, в 7-дневен срок от настъпването им.
2.11. Не се отстранява от участие в процедура за възлагане на обществена поръчка кандидат или участник, за когото са налице обстоятелствата по  т. 2.3, когато:

1. се налага да се защитят особено важни държавни или обществени интереси;

2. размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.

2.12. Отстранява се от участие в процедура за възлагане на обществена поръчка и участник - обединение от физически и/или юридически лица за чийто член на обединението е налице някое от основанията за отстраняване по т.2.1 – 2.7.

2.13. Основанията за отстраняване се прилагат до изтичане на следните срокове:

2.13.1. пет години от влизането в сила на присъдата - по отношение на обстоятелства по   т. 2.1, и т.2.2, освен ако в присъдата е посочен друг срок;

2.13.2. три години от датата на настъпване на обстоятелствата по т. 2.5, буква "а" и т.2. 6, освен ако в акта, с който е установено обстоятелството, е посочен друг срок.

 Забележка: Стопанските субекти, за които са налице обстоятелства по т.2.5, буква "а" се включват в списък, който има информативен характер.

2.14. Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

Раздел III: Критерии за подбор.
3.1 Годност (правоспособност) за упражняване на професионална дейност:

3.1.1 Участникът следва да отговаря кумулативно на следните изисквания:
- по Дейност 1, следва да притежава право да съставя технически паспорти, съгласно чл. 176в, от Закон за устройство на територията (ЗУТ), респ. призната професионална квалификация по реда на Закона за признаване на професионални квалификации за чуждестранни лица, или еквивалент за всички лица от проектантския екип (а за физически лица, упражняващи технически контрол по част "Конструктивна).

    * Изискването е еднакво за всички  обособени позиции.


* Изискуемата информация относно изискването за годност, участникът попълва в Част IV: Критерии за подбор, раздел А: Годност, т.2 от ЕЕДОП, съгласно описаното в нея.

- по Дейност 2, следва да е вписан в регистъра по чл. 44, ал. 1 от Закона за енергийната ефективност (ЗЕЕ) - да притежава право да извършва обследване за енергийна ефективност, сертифициране на сгради, изготвяне на оценка за съответствие на инвестиционните проекти и изготвяне на оценки за енергийни спестявания, съгласно чл. 43, ал. 1 от Закона за енергийна ефективност (ЗЕЕ) или в аналогичен регистър, съгласно законодателството на държавата членка, в която е установен.
    * Изискването е еднакво за всички  обособени позиции.

      * Изискуемата информация относно изискването за годност, участникът попълва в Част IV: Критерии за подбор, раздел А: Годност, т.1 от ЕЕДОП, съгласно описаното в нея .

В случаите по чл. 67, ал. 5 и 6 ЗОП, за доказване на горепосоченото изискване участникът представя:
- за Дейност 1- Удостоверение издадено по реда на наредбата по чл. 166, ал. 2 от ЗУТ, или валидни Удостоверения на проектанти от различни специалности за пълна проектантска правоспособност, съгласно изискванията на чл. 230 от Закона за устройство на територията (ЗУТ) и Закона за камарата на архитектите и инженерите в инвестиционното проектиране (ЗКАИИП), респ. призната професионална квалификация по реда на Закона за признаване на професионални квалификации за чуждестранни лица, или еквивалент за всички лица от проектантския екип (а за физически лица, упражняващи технически контрол по част "Конструктивна).

- за Дейност 2 - Удостоверение за вписване в регистър по чл. 43, ал. 1 и 2 Закона за енергийната ефективност или в аналогичен регистър, съгласно законодателството на държавата членка, в която е установен участника.

3.2 Икономическо и финансово състояние

3.2.1. Участникът следва да притежава валидна застраховка “Професионална отговорност”, съгласно чл. 171, ал. 1 от ЗУТ с минимално застрахователно покритие  съгласно разпоредбите на чл. 5, ал. 1, т. 3 от Наредбата за условията и реда за задължително застраховане в проектирането и строителството или еквивалента. 

     * Изискването е еднакво за всички  обособени позиции.

     * Изискуемата информация относно горепосоченото изискване за икономическо и финансово състояние, участникът попълва Част IV: Критерии за подбор, раздел Б: Икономическо и финансово състояние, т.5 от ЕЕДОП, съгласно описаното в нея .
В случаите по чл. 67, ал. 5 и 6 ЗОП, за доказване на горепосоченото изискване участникът представя: Валидна застраховка “Професионална отговорност”, съгласно чл.171, ал.1 от ЗУТ с минимално застрахователно покритие  съгласно разпоредбите на чл.5, ал.1, т.3 от Наредбата за условията и реда за задължително застраховане в проектирането и строителството или еквивалентна.

3.3 Технически и професионални способности

3.3.1. Участникът следва да е изпълнил минимум една дейност - услуга с предмет и обем, идентичен или сходен с този на поръчката, най-много за последните три години от датата на подаване на офертата.

* Под услуги, идентични или сходни с предмета и обема на поръчката, следва да се разбира: извършване на обследвания на обществени и/или жилищни сгради за установяване на техническите характеристики, свързани с изискванията на чл. 169, ал. 1, т.1-5 от ЗУТ, изготвяне на технически паспорти, и обследване за енергийна ефективност и предписване на необходимите енергоспестяващи мерки на обществени и/или жилищни сгради с РЗП (разгъната застроена площ) за една сграда или сума от РЗП на повече сгради с минимум 700 кв.м. 
    * Под "изпълнени дейности" се разбират такива, които са приключили в горепосочения три годишен период, считано от датата, определена като крайна за получаване на офертите.

         * Изискването е еднакво за всички  обособени позиции.
           * Изискуемата информация относно горепосоченото изискване за технически и професионални способности, участникът попълва Част IV: Критерии за подбор, раздел В: Технически и професионални способности, т. 1б от ЕЕДОП съгласно описаното в нея.

В случаите по чл. 67, ал. 5 и 6 ЗОП за доказване на горепосоченото изискване участникът представя: Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга.

3.3.2. Участникът следва да разполага с персонал, с определена професионална компетентност за изпълнението на поръчката.

Експерти, които ще бъдат ангажирани в изпълнението на поръчката по Дейност 1, трябва да са в състав минимум посочения по-долу и да отговарят на следните изисквания:

· Архитект – Водещ проектант с висше образование магистърска степен по „Архитектура”; притежаващ валидно удостоверение за пълна проектантска правоспособност /ППП/, издадено от Камарата на архитектите в България, респективно призната професионална квалификация съгласно Закона за признаване на професионални квалификации /ЗППК/; 

· Строителен инженер – висше образование магистърска степен по строително инженерство (ПГС/ССС или еквивалентно); притежаващ валидно удостоверение за пълна проектантска правоспособност /ППП/, издадено от Камарата на инженерите в инвестиционното проектиране, респективно призната професионална квалификация съгласно Закона за признаване на професионални квалификации /ЗППК/;
· Строителен инженер – технически контрол по част „Конструктивна“ – висше образование магистърска степен по строително инженерство (ПГС/ССС или еквивалентно), който отговаря на изискванията на чл. 142, ал. 10 от ЗУТ или да е вписан в еквивалентен регистър на държава членка на ЕС или друга държава страна по Споразумението за Европейското икономическо пространство.
Електроинженер – висше образование магистърска степен, електроинженер (или еквивалент); притежаващ валидно удостоверение за пълна проектантска правоспособност /ППП/, издадено от Камарата на инженерите в инвестиционното проектиране, респективно призната професионална квалификация съгласно Закона за признаване на професионални квалификации /ЗППК/;
· Инженер по отопление, вентилация и климатизация на сгради и системи за поддържане на микроклимата в сгради – висше образование магистърска степен, инженер по отопление, вентилация и климатизация на сгради и системи за поддържане на микроклимата в сгради (или еквивалент); притежаващ валидно удостоверение за пълна проектантска правоспособност /ППП/, издадено от Камарата на инженерите в инвестиционното проектиране, респективно призната професионална квалификация съгласно Закона за признаване на професионални квалификации /ЗППК/;  

· Инженер ВиК – висше образование магистърска степен, инженер ВиК (или еквивалент); притежаващ валидно удостоверение за пълна проектантска правоспособност /ППП/, издадено от Камарата на инженерите в инвестиционното проектиране, респективно призната професионална квалификация съгласно Закона за признаване на професионални квалификации /ЗППК/;   
· Проектант по част „Пожарна безопасност” - висше образование магистърска степен, притежаващ валидно удостоверение за пълна проектантска правоспособност /ППП/, издадено от Камарата на инженерите в инвестиционното проектиране или Камара на архитектите в България или еквивалент, респективно призната професионална квалификация съгласно Закона за признаване на професионални квалификации /ЗППК/.
Лицата, които ще бъдат ангажирани в изпълнението на поръчката по Дейност 2 трябва да отговарят на изискванията на чл. 43, ал. 1, т. 3 от Закона за енергийната ефективност:

· Консултант по енергийна ефективност с квалификация Ниво І, съгласно чл. 43, ал. 3, т. 1 от ЗЕЕ.
   Забележка!

   * Едно лице може да съвместява повече от една длъжност, при условие, че притежава съответната професионална компетентност.

         * Изискването е еднакво за всички  обособени позиции.

            * Изискуемата информация относно горепосоченото изискване за технически възможности и професионални способности, участникът попълва  Част IV: Критерии за подбор, раздел В: Технически и професионални способности, т.6, буква “а” от ЕЕДОП, съгласно описаното в нея.
В случаите по чл. 67, ал. 5 и 6 ЗОП за доказване на горепосоченото изискване участникът представя: Списък на персонала, който ще изпълнява поръчката, в който е посочена професионална компетентност на лицата.
Забележка!

         При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
         На основание чл.67, ал.5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

         Съгласно чл.67, ал.6 от ЗОП преди сключването на договор възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Раздел IV: Критерий за оценка на офертите.

Икономически най-изгодната оферта се определя въз основа на критерий за възлагане: «най-ниска цена», който представлява най - ниската цена без ДДС, предложена за изпълнение на обществената поръчка (обособената позиция).
Раздел V: Гаранция. Условия и размер.

Гаранция, обезпечаваща изпълнението на договора, съгласно чл. 111, ал. 2 от ЗОП е определена в размер на 2 % от стойността на договора без ДДС.

Срокът на валидност се определя на 30 календарни дни след изтичане на договорения срок за изпълнение на договора.


   Гаранцията се предоставя с една от следните форми:

1. парична сума;

2. банкова гаранция;

3.застраховка, която обезпечава изпълнението чрез покритие на отговорността на изпълнителя.

Гаранциите във формата на парична сума могат да се внасят по банков път по следната сметка на Община Силистра: 

Банка:  „ДСК“ АД – клон Силистра 
BIC:  STSABGSF
IBAN:  BG76 STSA93003300801149

В случай, че участникът избере да представи банкова гаранция, то същата следва да бъде в оригинал, издадена от българска или чуждестранна банка с посочения срок на валидност. При представяне на гаранцията за изпълнение, в платежното нареждане, в банковата гаранция или застраховката, която обезпечава изпълнението чрез покритие на отговорността на изпълнителя, изрично се посочва договора, за който се предоставя гаранцията.

Когато участникът избере гаранцията за изпълнение да бъде банкова гаранция, тогава това тя трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.
Условията и сроковете за задържане, респ. освобождаване на гаранцията за изпълнение се уреждат в проекта на договор за възлагане на обществената поръчка.
Раздел VI: Указания за подготовка на образците и офертите. 

Подготовка на офертата

Участниците трябва да проучат всички указания и условия за участие, посочени в документите към документацията за обществената поръчка. 

При изготвяне на офертата всеки участник трябва да се придържа точно към условията, обявени от възложителя.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП. 

Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

Всеки участник в процедурата има право да представи само една оферта.

Не се предвижда възможност за представяне на варианти в офертите.

Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци.

Всички документи в офертата се представят на български език. Всички приложени документи на чужд език следва да са придружени с превод на български език. Непредставянето на съпътстващ превод на представен документ ще се счита за непредставен документ. 

При представяне на копия на изискуеми документи, същите да бъдат заверени с текст „Вярно с оригинала” - подписани от лицето, извършило заверката и подпечатани с печата на участника. 

Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.


Представяне и Съдържание на офертата

Офертата се представя на български език в запечатана, непрозрачна опаковка от участника или от упълномощено от него лице – лично или чрез пощенска или друга куриерска услуга с препоръчана пратка с обратна разписка на адреса, посочен от Възложителя. Върху опаковката участникът посочва:

- наименованието на участника, вкл. участниците в обединението (когато е приложимо);

- адрес за кореспонденция, телефон и по възможност – факс и електронен адрес;

- наименованието на обществената поръчка за която участника подава оферта.

 Всяка опаковка включва документите по чл. 39, ал. 2 и  ал. 3, т. 1 от ППЗОП, опис на представените документи и отделен запечатан непрозрачен плик с надпис „Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП .

            *Когато участник подава оферта за повече от една обособена позиция, в опаковката по чл. 47, ал. 2 от ППЗОП, за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис "Предлагани ценови параметри", с посочване на позицията, за която се отнасят.

  * Възложителят допуска представяне на едно заявление за участие, т.к критериите за подбор по отделните обособени позиции са еднакви.

Съдържание на ОПАКОВКАТА – документи, съгласно чл. 47, ал. 3 от ППЗОП:

I. Опис на представените документи - списък на документите към Заявлението за участие- изготвя се от участника 

II. Заявление за участие - по Образец №1, включващо следните документи:

1. Единен европейски документ за обществени поръчки (ЕЕДОП) за участникът в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – по Образец № 2.
Указание за подготовка на ЕЕДОП:

1.При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

2.Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1. 

Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата. 

Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.  

3. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват въможността, когато е осигурен пряк и неограничен достъп по електронен път до вече изготвен и подписан електронно ЕЕДОП. 

В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

4. Лицата по чл. 54, ал. 2 и чл. 55, ал. 3 ЗОП са: 

4.1. лицата, които представляват участника или кандидата; 

4.2. лицата, които са членове на управителни и надзорни органи на участника или кандидата; 

4.3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

5. Лицата по т. 4.1 и 4.2 са, както следва:

5.1. при събирателно дружество – лицата по чл. 84, ал. 1 и чл. 89, ал. 1 от Търговския закон;

5.2. при командитно дружество – неограничено отговорните съдружници по чл. 105 от Търговския закон;

5.3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

5.4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5.5. при командитно дружество с акции – лицата по чл. 256 във връзка с чл. 244, ал. 1 от Търговския закон;

5.6. при едноличен търговец – физическото лице – търговец;

5.7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

5.8. в случаите по т. 5.1 – 5.7 – и прокуристите, когато има такива; 

5.9. в останалите случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

6. В случаите т. 5.8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

7. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. 

8. В случаите по т. 7, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

9. Съгласно чл. 59, ал. 5 от ЗОП, възложителят е посочил критериите за подбор и документите за тяхното доказване в обявлението, с което се оповестява откриването на процедурата.

10. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя

11. Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

Важно:

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Документи удостоверяващи липсата на основанията за отстраняване от процедурата. 

1.за обстоятелствата по чл. 54, ал. 1, т. 1 от ЗОП – свидетелство за съдимост;

2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда;

 Когато в удостоверението по т. 2 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответният документ по т. 1, т. 2 и т. 3, издаден от компетентен орган, съгласно законодателството на държавата, в която участникът е установен.

В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.
Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.
2. Документи за доказване на предприетите мерки за надеждност, когато е приложимо.

Указание за подготовка:

1. Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: 

1.1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
Като доказателства за надеждността на участника се представят следните документи:

По отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

По отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

Важно:

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

3.Документ, от който да е видно правното основание за създаване на обединението (когато е приложимо)  - заверено от участника копие.

III. Оферта, включваща:

1. Техническо предложение - по Образец № 3, съдържащо:

1.1. Документ за упълномощаване, когато лицето, което подава офертата, не е законният представител на участника – оригинал или нотариално заверено копие;

1.2. Предложение за изпълнение на поръчката в съответствие с техническата спецификация и изискванията на Възложителя;

1.3 Декларация за съгласие с клаузите на приложения проект на договор по Образец № 4;

1.4 Декларация за срока на валидност на офертата по Образец № 5;

1.5 Декларация за конфиденциалност на информацията, съгласно чл. 102, ал. 1 от ЗОП, подписана от участника /ако е приложимо/ - по Образец № 6. 

Забележка: Декларацията не е задължителна част от офертата, като същата се представя по преценка на всеки участник и при наличие на основания за това. 

1.6 Декларация за съгласие за участие като подизпълнител във връзка с чл. 66, ал. 1 от ЗОП- по Образец № 7.

          2. Запечатан непрозрачен Плик с надпис "Предлагани ценови параметри", съдържащ:

2.1. “Ценово предложение”- по Образец № 8. 
„Ценово предложение” се представят в оригинал, пописано и подпечатано от представляващия участника или упълномощено лице.

 Извън плика с надпис "Предлагани ценови параметри" не трябва да е посочена никаква информация относно цената или части от нея.

 Участници, които и по какъвто начин са включили някъде в офертата си извън плика "Предлагани ценови параметри " елементи, свързани с предлаганата цена (или части от нея), ще бъдат отстранени от участие в процедурата.

  Забележка: Ценовото предложение се подписва от представляващия участника (изрично упълномощено от него лице) или представляващия обединението, съгласно Споразумението за създаване на обединение или упълномощеното лице, съгласно нотариално заверени пълномощни от представляващите всеки един от членовете на обединението. 
В предлаганата цена за изпълнение следва да бъдат включени всички необходими и присъщи разходи за  качественото, професионално и срочно изпълнение на видовете дейности, предмет на поръчката във вид и обем, посочени в Техническата спецификация.

Участникът е единствено отговорен за евентуално допуснати грешки или пропуски в изчисленията на предложените от него цени.
При несъответствие между цифровата и изписаната с думи цена ще се взема предвид изписаната с думи.
        Предложените единични цени следва да са с не повече от два знака след десетичната запетая.

  Разходи за поръчката

Разходите за изготвянето на офертите са за сметка на участниците в процедурата. Спрямо Възложителя, участниците не могат да предявяват каквито и да било претенции за възстановяване на разходи, извършени от самите тях по подготовката и подаването на офертите им, независимо от резултата или самото провеждане на процедурата.

Запечатване на офертата

Офертата, систематизирана съобразно посочените по-горе изисквания, се запечатва в  непрозрачна опаковка, върху която се изписва: гр.Силистра, обл.Силистра, ул.”Симеон Велики” №33 ; За участие в публично състезание с предмет: “Избор на изпълнител за установяване на технически характеристики, изготвяне на технически паспорти и обследвания за енергийна ефективност в многофамилни жилищни сгради по ул. „Симеон Велики“, гр. Силистра  по Оперативна програма „Региони в растеж“ 2014-2020 г.” за обособена/и позиция/ии ………………………………….
Посочва се наименование на участника, включително участниците в обединението, когато е приложимо, адрес за кореспонденция, телефон  и по възможност  факс и електронен адрес. 

Върху опаковката не се поставят никакви други обозначения и не се полагат никакви други фирмени печати и знаци.
Подаване на оферти

Офертата се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес:  гр.Силистра, обл.Силистра, ул.”Симеон Велики” №33 до датата и часа, посочени в обявлението за поръчката.
Възложителят не носи отговорност за получаване на оферти в случай, че се използва друг начин за представяне, различен от посочения. 

Всеки участник следва да осигури своевременното получаване на офертата от Възложителя в срок до датата и часа , посочени в обявата за поръчка.

До изтичане на срока за получаване на оферти, всеки участник може да промени, допълни или оттегли офертата си. 

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

 Приемане на оферти / връщане на оферти
При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър. 

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра на Възложителя. В този случай не се допуска приемане на оферти от лица, които не са включени в списъка. Получените офертите се предават на председателя на комисията, за което се съставя протокол с данните от Регистъра на постъпилите оферти. Протоколът се подписва от предаващото лице и от председателя на комисията.
VII: Указания за провеждане на процедурата.


Достъп до документация за обществената поръчка.

Възложителя предоставят неограничен, пълен, безплатен и пряк достъп чрез електронни средства до документацията за обществената поръчка от датата на публикуване на обявата в Регистъра на обществените поръчки.
Пълен достъп до настоящата документацията е предоставен на официалната интернет страница на община Силистра: http://poruchki.silistra.bg/index.php?id=364

В „Профил на купувача“ възложителят ще публикува и всички съобщения до участниците, както и разяснения по документацията за участие. 
Съгласно чл.42, ал.7 от ЗОП с публикуването на документите на профила на купувача се приема, че заинтересованите лица и участниците са уведомени относно отразените в тях обстоятелства, освен в случаите, когато участника се счита за уведомен от момента на получаване на съобщението.
Обменът на информация по повод и във връзка с настоящата обществена поръчка, е в писмен вид и може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Документи, с изключение на решенията по чл.22, ал.1, т.3-10 от ЗОП, във връзка с провеждането на настоящата обществена поръчка, изпратени по факс или електронен път, се приемат за редовно връчени, ако са изпратени на посочения от участника номер на факс или електронен адрес, удостоверено с потвърждение или автоматично генерирано съобщение.

Разяснения 


Искане на разяснения 

Всеки участник може да поиска писмено от Възложителя разяснения по по условията на обществената поръчка,.
Срокове за искане на разяснения 

Исканията за разяснения могат да бъдат правени до 5 дни, преди изтичане на срока за получаване на офертите.

Срокове за предоставяне на разяснения

Възложителят предоставя разясненията в срок до 3 дни от получаване на искането, като в тях не се посочва лицето, направило запитването. Възложителят не предоставя разяснения, ако искането е постъпило след посочения срок.
Начин на предоставяне на разясненията

Разясненията се предоставят чрез публикуване на профила на купувача.

Разглеждане и оценка на офертите.

Дейността на комисията протича при спазване на относимите към процедурата нормативни изисквания на ЗОП и Раздел VII  и VIII от ППЗОП. 

Отваряне на офертите 

Комисията за разглеждане, оценяване и класиране на офертите се назначава от Възложителя след изтичане на срока за получаване на офертите и се обявява в деня, определен за отваряне на офертите. 

Постъпилите офертите се отварят на датата и часа посочени в обявлението за поръчката, на адрес гр.Силистра, обл.Силистра, ул.”Симеон Велики” №33, Заседателната зала.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Представителят на участника се допуска след удостоверяване на неговата самоличност и представяне на съответните пълномощни. 

Присъстващите вписват имената си и се подписват в изготвен от комисията регистър, удостоверяващ тяхното присъствие.

Критерий за възлагане
           „Икономически най-изгодната оферта" ще се определи по избрания критерий «най – ниска цена».

            Критерият „най-ниска цена” представлява най-ниската цена без ДДС, предложена за изпълнение предмета на обществената поръчка за съответната обособена позиция. 

            В случай, че постъпят две или повече еднакви като стойност ценови предложени за изпълнението на съответната обособена позиция , класирането ще се извърши след публичен жребий.

Предварително проучване на офертите

Преди началото на подробното оценяване на офертите, комисията извършва предварителна проверка за комплектоваността на подадените оферти и съответствието им с изискванията, посочени в документацията за участие в публичното състезание. 

Комисията отваря офертите (опаковките), по реда на тяхното постъпване и оповестява тяхното съдържание, проверява за наличието на отделен запечатан плик с надпис „Предлагани ценови параметри”, след което най-малко трима от нейните членове подписват техническото предложение и плика с надпис “Предлагани ценови параметри”.

Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри”.

Публичната част от заседанието на комисията приключва след извършването на тези действия.

Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 от ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на срока от 5 работни дни от получаването на протокола, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.
Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията отваря ценовите предложения и ги оповестява.

Приключване работата на комисията

Комисията изготвя доклад за резултатите от работата си, който съдържа:

1. състав на комисията, включително промените, настъпили в хода на работа на комисията;

2. номер и дата на заповедта за назначаване на комисията, както и заповедите, с които се изменят сроковете, задачите и съставът й;

3. кратко описание на работния процес;

4. участниците в процедурата;

5. действията, свързани с отваряне, разглеждане и оценяване на всяка от офертите;

6. класиране на участниците;

7. предложение за отстраняване на участници, когато е приложимо;

8. мотивите за допускане или отстраняване на всеки участник;

9. предложение за сключване на договор с класирания на първо място участник или за прекратяване на процедурата със съответното правно основание, когато е приложимо;

Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

Докладът на комисията се подписва от всички членове и се предава на възложителя заедно с цялата документация.

Приемане работата на комисията

В 10-дневен срок от получаването на доклада възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите по т. 1;

2. нарушението, което трябва да се отстрани в случаите по т. 2.

Комисията представя на възложителя нов доклад, който съдържа резултатите от преразглеждането на действията й.

В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

Сключване на договор

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. изпълни задължението по чл. 67, ал. 6 от ЗОП;
2. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по т. 1, 2 или

3. не докаже, че не са налице основания за отстраняване от процедурата.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката. Промени в проекта на договор се допускат по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в случай, че определеният за изпълнител е единственият заинтересован участник.

За всички неуредени въпроси в настоящите указания относно подготовката на офертите и провеждането на процедурата се прилагат разпоредбите на ЗОП и ППЗОП.

Раздел. VIII. Образци на документи.

Раздел. IX. Приложения.

